ଭୁବନେଶ୍ୱର,ଜୁଲାଇ ୧୬(ଲୋକାଲ ୱାୟାର): ଗୁଣିଗାରେଡ଼ି ବନ୍ଦ କରିବା ପାଇଁ ରାଜ୍ୟ ସରକାର ଗୁଣିଗାରେଡ଼ି ପ୍ରତିରୋଧ ଆଇନ, ୨୦୧୪ରେ ଲାଗୁ କରିବା ସତ୍ବେ ରାଜ୍ୟରେ ଏଭଳି ଘଟଣା ଥମିବାର ନାମ ନେଉନାହିଁ ।
ନିକଟରେ ୬୫ ବର୍ଷର ଆଦିବାସୀ ଅଧିବାସୀ ଦିନବନ୍ଧୁ ମୁଣ୍ଡା ଗୁଣିଗାରେଡ଼ି ଜନିତ ହିଂସାର ସଦ୍ୟତମ ଶିକାର ପାଲଟିଛନ୍ତି ।
କେନ୍ଦୁଝର ଜିଲ୍ଲା ସଦର ଥାନା ଅନ୍ତର୍ଗତ ସେଣ୍ଡକପା ଗାଁର ବାସିନ୍ଦା ମୁଣ୍ଡାଙ୍କୁ ସ୍ଥାନୀୟ କିଛି ବ୍ୟକ୍ତି ଗୁଣିଗାରେଡ଼ି କରୁଥିବା ସନ୍ଦେହରେ ପିଟି ପିଟି ହତ୍ୟା କରିଛନ୍ତି । ମୁଣ୍ଡାଙ୍କ ଗୁଣିଗାରେଡ଼ି ଯୋଗୁ ଗାଁର ଶିଶୁମାନଙ୍କ ଦେହ ଖରାପ ହେଉଛି ବୋଲି ଲୋକେ ସନ୍ଦେହ କରିଥିଲେ । ତେବେ, ପୁଲିସ କାର୍ଯ୍ୟାନୁଷ୍ଠାନ ଗ୍ରହଣ କରି ହତ୍ୟାରେ ସାମିଲ ସାତ ଜଣଙ୍କୁ ଗିରଫ କରିଛି ।
ସରକାର ଦଣ୍ଡ ଦେବା ପାଇଁ ଆଇନ ପ୍ରଣୟନ କରିବା ସହ ଲୋକଙ୍କୁ ଅନ୍ଧବିଶ୍ୱାସ ଠାରୁ ଦୂରେଇ ରହିବାକୁ ସଚେତନ କରୁଛନ୍ତି ବୋଲି କହିଛନ୍ତି ହେତୁବାଦୀ ଦେବେନ୍ଦ୍ର ସୂତାର ।
ତଥାପି ଗତ ଜାନୁଆରୀ ୧ରୁ ଏ ପର୍ଯ୍ୟନ୍ତ ୨୪ ଜଣ ଗୁଣିଗାରେଡ଼ି ଜନିତ ହିଂସାରେ ପ୍ରାଣ ହରାଇଥିବା ବେଳେ ଏ ନେଇ ୧ ଶହରୁ ଅଧିକ ହିଂସାକାଣ୍ଡ ଘଟି ସାରିଲାଣି ।
ଚଳିତ ବର୍ଷ ରାୟଗଡ଼ା ଜିଲ୍ଲାରେ ୫, ସୁନ୍ଦରଗଡ଼ରେ ୫, ମୟୂରଭଞ୍ଜ ୩, ଗଞ୍ଜାମ ୩, ମାଲକାନଗିରି ୩, କେନ୍ଦୁଝର ୨, ବାଲେଶ୍ୱର ୨, ନୂଆପଡ଼ା ୧ ଓ ଗଜପତିରେ ଗୋଟିଏ ଗୁଣିଗାରେଡ଼ି ଜନିତ ହିଂସା ଘଟିଛି ।
ସେହିପରି ଗୁଣିଗାରେଡ଼ି ଜନିତ ହିଂସାରେ ମୃତ୍ୟୁ ସଂଖ୍ୟାରେ ଓଡ଼ିଶା ଦେଶରେ ପ୍ରଥମ ସ୍ଥାନ ଅଧିକାର କରିଛି । ୨୦୧୬ରେ ଓଡ଼ିଶାରେ ଗୁଣିଗାରେଡ଼ି ସନ୍ଦେହରେ ୫୮ ଜଣଙ୍କ ମୃତ୍ୟୁ ହୋଇଥିବା ବେଳେ ୨୦୧୭ରେ ୩୬ ଜଣ ଓ ୨୦୧୮ରେ ୩୯ ଜଣଙ୍କ ମୃତ୍ୟୁ ହୋଇଛି ।
ଆଦିବାସୀ ଅଧ୍ୟୁଷିତ ସୁନ୍ଦରଗଡ଼, ମୟୂରଭଞ୍ଜ, ନବରଙ୍ଗପୁର, ରାୟଗଡ଼ା, ମାଲକାନଗିରି, କେନ୍ଦୁଝର ଓ ନୂଆପଡ଼ା ଜିଲ୍ଲା ଗୁଣିଗାରେଡ଼ି ହିଂସାରେ ଅଧିକ ପ୍ରଭାବିତ ହୋଇଛି । ଏସବୁ ଜିଲ୍ଲାରେ ୨୦୧୮ରେ ୭୦ ପ୍ରତିଶତ ଗୁଣିଗାରେଡ଼ି ଜନିତ ମାମଲା ରୁଜୁ ହୋଇଛି ବୋଲି ପୁଲିସ ସୂତ୍ରରୁ ଜଣାପଡ଼ିଛି ।
ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଜିଲ୍ଲା ଉପକୂଳବର୍ତ୍ତୀ ଗଞ୍ଜାମ ମଧ୍ୟ ଗୁଣିଗାରେଡ଼ି ଜନିତ ହିଂସା ଘଟୁଥିବା ଜିଲ୍ଲା ତାଲିକାରେ ରହିଛି ।
ଗୁଣିଗାରେଡ଼ି ପ୍ରତିରୋଧ ଆଇନ ପ୍ରଣୟନ ହେବା ପର୍ଯ୍ୟନ୍ତ ଏ ସଂପର୍କିତ ମାମଲାଗୁଡ଼ିକ ଆଇପିସିରେ ପଞ୍ଜିକୃତ ହେଉଥିଲା । ସମସ୍ତ ଆଇନଗତ ପଦକ୍ଷେପ ସତ୍ୱେ ଗୁଣିଗାରେଡ଼ି ମାମଲା ଏବେ ବି ଘଟି ଚାଲିଛି ।
ଅନ୍ଧବିଶ୍ୱାସ ଗୁଣିଗାରେଡ଼ିର ମୂଳ କାରଣ ଓ ଏହା ପ୍ରକାରାନ୍ତରେ ହିଂସା ପାଇଁ ପ୍ରୋତ୍ସାହିତ କରେ । ଲୋକଙ୍କୁ ଗୁଣିଗାରେଡ଼ି କରୁଥିବା ସନ୍ଦେହରେ ହତ୍ୟା କରିବା ସାଙ୍ଗକୁ ପୀଡ଼ିତଙ୍କୁ ଅକଥନୀୟ ନିର୍ଯାତନା ଓ ଗାଁରୁ ବାସନ୍ଦ ମଧ୍ୟ କରାଯାଉଛି । ଅନେକ ମାମଲା ଲୋକଲୋଚନକୁ ଆସି ପାରୁନାହିଁ ଓ ସେଗୁଡ଼ିକ ପୁଲିସ ନଜର ଆଢୁଆଳରେ ଘଟିଯାଉଛି ବୋଲି କହିଛନ୍ତି ସୂତାର ।
ଗୁଣିଗାରେଡ଼ି ରୋକିବା ପାଇଁ ସରକାର ତାଲିମ ଓ ସଚେତନତା ଭଳି କାର୍ଯ୍ୟକ୍ରମ ମାଧ୍ୟମରେ ବହୁମୁଖୀ ଆକ୍ସନ ପ୍ଲାନ ପ୍ରସ୍ତୁତ କରିଛନ୍ତି । ହେଲେ ଏହା ଅଧାପନ୍ତରିଆ ଭାବେ ଲାଗୁ କରାଯାଇଛି । ପଞ୍ଚାୟତ ପ୍ରତିନିଧି, ସ୍କୁଲ ଓ ଗଣଶିକ୍ଷା ବିଭାଗ, ସୂଚନା ଓ ଲୋକସଂପର୍କ ବିଭାଗ, ସଂସ୍କୃତି ବିଭାଗ, ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗ ଏହି କୁପ୍ରଥା ଦୂରେଇବା ପାଇଁ ମିଳିତ ଭାବେ ଆକ୍ସନ ପ୍ଲାନ କାର୍ଯ୍ୟକାରୀ କରିବା ଦରକାର ବୋଲି ସେ କହିଛନ୍ତି ।
ଗୁଣିଗାରେଡ଼ି ବିରୋଧରେ ସଚେତନତା ସୃଷ୍ଟି ତଥା ରୋକିବା ପାଇଁ କେନ୍ଦୁଝର ପୁଲିସ ଗୁଣିଗାରେଡ଼ି ସନ୍ଦେହରେ ହତ୍ୟାର ଶିକାର ପୀଡ଼ିତଙ୍କ ସ୍ମୃତିରେ ଚଳିତ ବର୍ଷ ଫେବୃଆରୀରେ ଏକ ସ୍ମାରକ ନିର୍ମାଣ କରିବା ଭଳି ନିଆରା ପଦକ୍ଷେପ ନେଇଛନ୍ତି । ତଥାପି ଜିଲ୍ଲାରେ ଗୁଣିଗାରେଡ଼ି ବେଧଡ଼କ ଚାଲିଛି ।
ଏହି ଖଣିଜ ସମୃଦ୍ଧ ଜିଲ୍ଲାରେ ଗୁଣିଗାରେଡ଼ି ସନ୍ଦେହରେ ଦୁଇ ଜଣଙ୍କୁ ହତ୍ୟା କରାଯାଇଥିବା ବେଳେ ୧୨ରୁ ଅଧିକ ଲୋକ ଏହାର ଶିକାର ହେଲେଣି । ପୁଲିସ କହୁଛି ଯେ, ଏଭଳି ଘଟଣା ପାଇଁ ଦାରିଦ୍ର୍ୟ, ପାରିବାରିକ କଳହ, ଅନ୍ଧବିଶ୍ୱାସ ଓ ଶିକ୍ଷାର ଅଭାବ ଦାୟୀ ।
ଏସବୁ ଅଞ୍ଚଳରେ ତାନ୍ତ୍ରିକ ବା ଗୁଣିଆ ଲୋକଙ୍କୁ ଡାଆଣୀ ଭାବେ ଚିତ୍ରଣ କରି ଆଦିବାସୀ ଲୋକଙ୍କୁ ଉସୁକାଇଥାନ୍ତି । ଅସହାୟ ଓ ନିରାଶ୍ରୟ ମହିଳାମାନଙ୍କୁ ଗୁଣିଆ ସନ୍ଦେହରେ ଆକ୍ରମଣ କରାଯାଉଛି ।
ବିଧବା ଓ ନିରାଶ୍ରୟ ମହିଳାଙ୍କ ସମ୍ପତ୍ତି ହଡ଼ପ ପାଇଁ ସେମାନଙ୍କୁ ଟାର୍ଗେଟ କରାଯାଉଛି । ଗୁଣିଗାରେଡ଼ି ରୋକିବାକୁ କାରଣ ଚିହ୍ନଟ, ତ୍ୱରିତ ନ୍ୟାୟ ବ୍ୟବସ୍ଥା ଓ ବ୍ୟବସ୍ଥିତ ମୂଳୋତ୍ପାଟନ ନିହାତି ଦରକାର ।
ଗୁଣିଗାରେଡ଼ି ଅପରାଧରେ ଗିରଫ ଅଭିଯୁକ୍ତମାନେ ଦଣ୍ଡିତ ହେବା ସଂଖ୍ୟା କମ୍ । ରାଜ୍ୟରେ ମାତ୍ର ୧୫ ପ୍ରତିଶତ ଗୁଣିଗାରେଡ଼ି ହିଂସାରେ ଗିରଫ ଅଭିଯୁକ୍ତଙ୍କ ବିରୋଧରେ ପୁଲିସ କୋର୍ଟରେ ଚାର୍ଜସିଟ ଦାଖଲ କରୁଛି ବୋଲି ସୂତାର କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
